Tyttöjen viimekesäisistä mekoista on tullut vuodessa paitoja - varsinkin Merrin. Tilannetta korjataan vähitellen. Kangaskasasta löytyi iso pala perhoskangasta, josta viime kesänä ompelin itselleni tunikan. Nyt olisi tyttöjen vuoro. Mekkoja leikellessäni suunnittelin mielessäni jo mekkojen taskuja. Oikeastaan ihan vain näpertelyn ilosta olen niitä ompelemassa automaattisesti melkeinpä jokaiseen mekkoon. Tällä kertaa tulin kysyneeksi mielipidettä asiaan pikkuasiakkailtani, ja samoilla linjoilla olimme sentään: Nuppis oli sitä mieltä, että kyllähän kesämekossa täytyy olla taskuja, joihin voi laittaa kaikkea pientä, mitä ulkoa löytää, ja Merri säesti Nuppista: "paajon kaskuja". Taskujen jälkeen kangasta riitti vielä juuri ja juuri kahteen pipoon. Mekkojen kaava: Ottobre 3/2012 Seesaw-trikootoppi 98 cm ja 122 cm (Muokkauksia: Isompaan mekkoon lisäsin KE- ja KT-taitteelle 3 cm ja pienempään 2,5 cm. Rypytin lisäykset pois Framilon-nauhalla. Helmaa olen pidentänyt ja leventänyt.) Pipo…
Kesällä uskaltaa lapsillekin pukea valkoista. Ei haittaa, vaikka tahrat eivät pesussa aivan lähtisi: pyykit ulos narulle ja aurinko hoitaa lopun tahranpoiston. Siispä Nuppis ja Merri saivat valkoisia kesähousuja. Meidän tytöillä on melkein jokainen päivä mekkopäivä. Tällaiset 3/4-pituiset housut sopivat hyvin tunikoiden ja mekkojen kanssa. Päivän lämmetessä ne on helppo tarvittaessa riisua pois ja taas tarvittaessa pukea takaisin jalkaan. Kuten taustalla näkyvistä puista huomaa, näiden kuvien ottamisesta on jo pari viikkoa aikaa. Juuri, kun sain housut narulle, alkoi sataa, ja jatkoin kuvaamista leikkimökin suojassa leikkikahvia maistellen. Housut ylävasemmalla: Ottobre 4/2012 Forest Walk, 98 cm ja 122 cm (resorivyötärön tilalla kuminauhavyötärö: Ottobre 6/2012 Ropina, 104 cm ja 122 cm) Housut alaoikealla: Ottobre 1/2011 Cinnamon, 104 cm ja 122 cm (molempien lahkeita lyhennetty n. 9 cm) Kangas: Kestovaippakauppa (92 % puuvilla, 8 % lycra) Harvoin tulen laskeskelleeksi ompelun kannattavuut…
"Jos et ole vielä itse ehtinyt kierrellä maailmaa, ei se mitään, Rollo-kissa on.
Se on matkannut läpi Intian viidakoiden norsujen selässä, uinut tiikereiden kanssa Sumatralla ja istunut mouruamassa Kheopsin pyramidin huipulla (siinä olikin sfinksillä ihmettelemistä). Voi mitä hurjia seikkailuita se onkaan kokenut, miten monella laivalla seilannut. Rollo on vieraillut melkein jokaisella saarella, mitä kartoilta löytyy, ja parilla sellaisellakin, joita ei ole paperille kukaan piirtänyt. Niin se ainakin sanoo, ja miksi en uskoisi? Rollolla on lempeä sydän ja sillä on
vain hyvää sanottavaa kaikista tapaamistaan otuksista, ja niin kuin arvaat, sanottavaa on paljon. Rollo ystävystyy helposti ja tulee toimeen
kenen kanssa vain. Hänestä saat mahtikamun seikkailuihisi!"(PaaPii Design) Tällaisen mahtikamun jokainen seikkailujaan aloitteleva pikkuihminen tarvitsee! Tämä kisu lähti ristiäislahjaksi "Pikku-Rollolle". Nuppis taiteili myös korttiin Rollon kuvan.
Kummipoikani harrastaa vauvauintia. Suosikkilaji on selkäuinti.Törmättyäni tähän sukellusvenekankaaseen oli siis selvääkin selvempää, että pieni uimari tulisi saamaan siitä jonkin kesävaatteen. Valmis body lähti postiankan matkassa Tampereelle, sillä tällä kummitädillä ei ollut malttia odottaa Nuutin tapaamista. Bodyn kaava: Baby Whale (Ottobre 3/2013), 80 cm (lisätty hieman väljyyttä: KE- ja KT-taitteelle n. 0,5 cm ja sivusaumoihin 0,5 cm etu- ja takakpl:lle) Sukellusveneet-luomupuuvillasingle: Nosh Organics, suunnitellut Anniina Isokangas (PaaPii Design) Pelkäsin, ettei kangas jousta riittävästi, joten lisäsin hieman väljyyttä kaavaan.Nepparilaatikosta löytyneet valkoiset rengasnepparit ovat kuin sukellusveneen ikkunat. Kummitäti jää odottelemaan kesää ja lomaa ja Nuutin näkemistä! <3
Merrillä on uusi lempileikki: uimahalli. Kodinhoitohuoneesta haetaan ilmalla täytettävä vaipanvaihtoalusta ja kaapista napataan kasa puhtaita pyyhkeitä. Sitten vaan vaatteet pois ja alustan päälle uimaan! Tai sitten toisinaan nukkekodin nukkeja hölskytellään leikkikulhossa. Nekin ovat uimahallissa. Toukokuun kunniaksi pinkitmerenneidot sukeltelivat Nuppiksen ja Merrin vaatekaappeihin. Isomman mekon kaava: muokattu Tooth Troll T-paidasta (Ottobre 3/2012), 116 cm (kaavakoko 122 cm, kapea malli), taskut oma sovellus Pienemmän mekon kaava: Speedy Girl -trikoomekko (Ottobre 3/2013), suurennettu (n. 104 cm, pituus 98 cm ilman käännevaraa), tasku oma sovellus
Merenneidot-luomupuuvillajersey: Nosh Organics, suunnitellut Anniina Isokangas (PaaPii Design) PS. Ripustin valmiit mekot henkareille: sen enempää ajattelematta Nuppiksen isompaan mekkoon sattui tulemaan pinkki henkari, Merrin pienempään sininen. Otin pari kuvaa, kävin välillä muissa puuhissa, tulin takaisin ja löysin Merrin vaihtamassa m…